b'\n_START_ARTICLE_\nVitel\xc2\xb7la\n_START_PARAGRAPH_\nLa vitel\xc2\xb7la (del llat\xc3\xad vitula, diminutiu de vitella, vedella,) \xc3\xa9s un tipus de pergam\xc3\xad de "cuir de vedell" d\'excel\xc2\xb7lent qualitat amb una textura gaireb\xc3\xa9 transparent en la qual s\'escrivia o es pintava. La majoria de les obres de l\'edat mitjana eren d\'aquest paper. Per exemple un quart de les 180 c\xc3\xb2pies de la B\xc3\xadblia de Gutenberg de la primera edici\xc3\xb3 del 1455 s\xc3\xb3n de vitel\xc2\xb7la._NEWLINE_En ser un tipus molt dif\xc3\xadcil d\'aconseguir, nom\xc3\xa9s s\'emprava en c\xc3\xb2dexs molt luxosos._NEWLINE_La vitel\xc2\xb7la es feia a partir de la pell d\'animals molt joves o nonats, generalment vedells, i se seguia per a la seua elaboraci\xc3\xb3 el mateix proc\xc3\xa9s que amb la resta de pergamins, si b\xc3\xa9 en resultava un tipus de suport m\xc3\xa9s blanc, fi i flexible. La pell tamb\xc3\xa9 pot ser d\'ovella o qualsevol altre animal que tingui pell com l\'ant\xc3\xadlop._NEWLINE_\xc3\x89s un tipus de pergam\xc3\xad, per fer les p\xc3\xa0gines d\'un llibre o c\xc3\xb2dex, caracteritzat per la seva primesa, la seva durabilitat i la seva llisor. Estrictament parlant, el paper vitel\xc2\xb7la hauria de ser solament el fet de pell de vedell (vitela), per\xc3\xb2 el terme va comen\xc3\xa7ar a ser usat per designar un pergam\xc3\xad de qualitat molt alta, independentment de l\'esp\xc3\xa8cie d\'animal d\'on provenia la pell amb la qual havia estat produ\xc3\xaft. Hi ha una imitaci\xc3\xb3 moderna del "paper vitel\xc2\xb7la" feta de cot\xc3\xb3, tot i que encara es fabrica una mica de veritable paper vitel\xc2\xb7la. El terme tamb\xc3\xa9 pot referir a manuscrit o llibre escrit en tal material._NEWLINE_El paper vitel\xc2\xb7la era originalment un material transl\xc3\xbacid o opac produ\xc3\xaft de pell de vedell que havia de ser mullada, sotm\xc3\xa8s a un proc\xc3\xa9s amb cal\xc3\xa7, i esquilada, i despr\xc3\xa9s assecada a temperatura ambient sota tensi\xc3\xb3, usualment donada per un dispositiu de fusta anomenat marc estirador. No obstant aix\xc3\xb2, la vitel\xc2\xb7la animal pot incloure qualsevol altre material fet de pell, d\'ovella o pr\xc3\xa0cticament de qualsevol altra pell obtinguda d\'un animal relativament petit, per exemple un ant\xc3\xadlop. Els termes paper vitel\xc2\xb7la i pergam\xc3\xad es van tornar confusos; tradicionalment el primer est\xc3\xa0 fet de pell de vedell, i en conseq\xc3\xbc\xc3\xa8ncia tenia un dels seus costats una mica m\xc3\xa9s granulat, mentre que el segon era produ\xc3\xaft de la pell d\'una ovella o cabra o una altra classe de pell, i en conseq\xc3\xbc\xc3\xa8ncia no tenia una banda granulat. La distinci\xc3\xb3 important entre paper vitel\xc2\xb7la (o pergam\xc3\xad) i cuir \xc3\xa9s que el primer \xc3\xa9s m\xc3\xa9s clar perqu\xc3\xa8 \xc3\xa9s preparat essencialment pel remull de la pell en cal\xc3\xa7 i un assecat sota tensi\xc3\xb3.\n_START_SECTION_\nManuscrits\n_START_PARAGRAPH_\nLa majoria dels manuscrits de l\'edat mitjana, tant els il\xc2\xb7lustrats com els que no, van ser escrits sobre paper vitel\xc2\xb7la. La millor qualitat, paper vitel\xc2\xb7la uter\xc3\xad, feta de les pells de animals nadons o encara no nascuts. Alguns textos budistes tamb\xc3\xa9 han estat escrits en paper vitel\xc2\xb7la._NEWLINE_Un quart de les 180 c\xc3\xb2pies de la primera edici\xc3\xb3 de la B\xc3\xadblia de Gutenberg de Johannes Gutenberg, impresa el 1455 amb tipus m\xc3\xb2bils va ser tamb\xc3\xa9 impr\xc3\xa8s en paper vitel\xc2\xb7la, presumiblement perqu\xc3\xa8 el seu mercat esperava d\'ell un llibre d\'alta qualitat. El paper aviat va prendre el control de la majoria de les impressions de llibres, ja que aquest era m\xc3\xa9s barat i f\xc3\xa0cil de maniobrar a trav\xc3\xa9s de la impremta._NEWLINE_En l\'art, el paper vitel\xc2\xb7la va ser usat \xc3\xa0mpliament per pintura, especialment si havien de ser enviades a llargues dist\xc3\xa0ncies, abans que el llen\xc3\xa7 comenc\xc3\xa9s a ser usat massivament al voltant de l\'any 1500, i va continuar sent usat per als dibuixos, i aquarel\xc2\xb7les._NEWLINE_El paper vitel\xc2\xb7la tou o el pergam\xc3\xad tou van ser usats sovint en els segles XVI i XVII, i de vegades eren daurats per\xc3\xb2 no solien ser ornamentats. En els segles seg\xc3\xbcents la vitel\xc2\xb7la ha estat m\xc3\xa9s comunament usada com cuir, ja que pot ser tenyida de pr\xc3\xa0cticament qualsevol color._NEWLINE_A la Biblioth\xc3\xa8que Municipale de Troyes (Ms. 504) hi ha uns manuscrits sobre paper vitel\xc2\xb7la que daten de l\'any 600 i estan en excel\xc2\xb7lents condicions.\n_START_SECTION_\nUsos moderns\n_START_PARAGRAPH_\nAvui dia, a causa de la baixa demanda i el complicat proc\xc3\xa9s de manufactura, el paper vitel\xc2\xb7la \xc3\xa9s car i dif\xc3\xadcil de trobar. Hi ha una imitaci\xc3\xb3 feta de cot\xc3\xb3 i tamb\xc3\xa9 s\'anomena paper vitel\xc2\xb7la. Es coneix com a paper vitel\xc2\xb7la (tamb\xc3\xa9) a aquest material, que \xc3\xa9s considerablement m\xc3\xa9s barat que el paper vitel\xc2\xb7la d\'animal i pot ser trobat en moltes llibreries t\xc3\xa8cniques o art\xc3\xadstiques. Usualment transl\xc3\xbacid, el paper vitel\xc2\xb7la \xc3\xa9s usat en aplicacions com els pl\xc3\xa0nols d\'arquitectura. Algunes marques de paper d\'escriure o altres tipus de paper usen el terme "vitela" o "vellum" simplement per suggerir qualitat, i usualment el paper \xc3\xa9s, de fet, completament normal._NEWLINE_Actualment a un dels llocs que es fa servir el paper vitel\xc2\xb7la (real, no el que est\xc3\xa0 fet de cot\xc3\xb3) \xc3\xa9s per escriure les actes del Parlament del Regne Unit perqu\xc3\xa8 conservin millor un cop arxivades. Fan b\xc3\xa9 a confiar en la perdurabilitat del paper vitela: un llibre de salms d\'irlandesos va ser descobert el juliol de 2006, a un pant\xc3\xa0 d\'Irlanda, despr\xc3\xa9s de m\xc3\xa9s de mil anys.'